Lav et referat af nedenstående tekst:

Tekst:
I juledagene står mange huse tomme, når vi samles for at fejre jul. Og det er netop i de dage, at antallet af indbrud topper. Derfor er det vigtigt at tage sine forholdsregler - og et af de gode råd er at tilmelde sig Nabohjælp, som de eksempelvis har gjort i Uggerhalne. - For ti år siden havde vi et par indbrud, som vi ikke kunne lide, fortæller Dan Ole Faaborg fra Uggerhalne. Derfor tog han initiativ til at starte en nabohjælpsordning i byen. - Den virker på den måde, at de tyve, der tror, de skal bryde ind – de opdager, at de har øjne på sig alle mulige steder fra. Fordi hvis de går ind i en indkørsel, så er der pludselig en, der træder ud af en anden indkørsel og tager et billede af deres bil, forklarer han. Men nabohjælpen - som primært er organiseret gennem en app - handler ikke bare om at holde øje. Det handler også om at hjælpe hinanden med at passe have, fodre katten eller høste et par tomater i naboens drivhus, mens denne er væk hjemmefra. - Vi er meget mere trygge i hverdagen. Vi kender mange flere i byen pludselig. Det er jo ligesom en ekstra slags borgerforening, at have en nabohjælpscirkel, siger Dan Ole Faaborg. Halvt så mange indbrud som i 2018 Nabohjælpsordningen er en af de måder, politiet råder folk til at sikre sig mod indbrud. Men det er også vigtigt selv at sikre sin bolig. - Op med gardinerne, sørg for lys i vinduerne eller stuen og sørg for ikke at have værdigenstande stående frit fremme. Det er de vigtigste råd til egen bolig, siger politikommissær ved Nordjyllands Politi, Claus Serup. Noget tyder på, at det virker. De seneste ti år er danskerne blevet bedre til at sikre sig selv og naboerne. Antallet af indbrud er mere end halveret siden 2008 fra 2150 indbrud til 1050 i 2018. Det mærkes også i Uggerhalne. - Vi synes, Nabohjælp er en god ting at have her i byen. Vi passer på hinanden, siger Gurli Jensen, der bor i Uggerhalne. Og ifølge initiativtageren til nabohjælpen i byen, Dan Ole Faaborg, hjælper ordningen. - Vi har ikke haft indbrud de sidste tre til fire år.

Referat:
I juledagene 24. til 27. december er der cirka dobbelt så mange indbrud om dagen som på en almindelig dag.